CELEX: 62016CN0489
Language: hr
Date: 2016-09-09 00:00:00
Title: Predmet C-489/16: Tužba podnesena 9. rujna 2016. – Europska komisija protiv Velikog Vojvodstva Luksemburg

7.11.2016   
            
            
               HR
            
            
               Službeni list Europske unije
            
            
               C 410/9
            
         Tužba podnesena 9. rujna 2016. – Europska komisija protiv Velikog Vojvodstva Luksemburg
   (Predmet C-489/16)
   (2016/C 410/10)
   Jezik postupka: francuski
   
      Stranke
   
   
      Tužitelj: Europska komisija (zastupnici: J. Hottiaux, G. von Rintelen, agenti)
   
      Tuženik: Veliko Vojvodstvo Luksemburg
   
      Tužbeni zahtjev
   
   
               —
            
            
               utvrditi da Veliko Vojvodstvo Luksemburg, nedonošenjem zakonskih i drugih propisa potrebnih za usklađivanje s Direktivom 2012/34/EU Europskog parlamenta i Vijeća od 21. studenoga 2012. o uspostavi jedinstvenog Europskog željezničkog prostora (SL L 343 od 14.12.2012, str. 32.) (SL, posebno izdanje na hrvatskom jeziku, poglavlje 7., svezak 25., str. 136.) najkasnije 16. lipnja 2015., ili u svakom slučaju, neobavještavanjem Komisije o tim odredbama, nije ispunilo obveze koje ima na temelju članka 64. stavka 1. prvog podstavka navedene direktive;
            
         
               —
            
            
               naložiti Velikom Vojvodstvu Luksemburg, na temelju članka 260. stavka 3. UFEU-a, plaćanje novčane kazne u iznosu od 8 710 eura dnevno, s učinkom od dana donošenja presude u ovom predmetu, zbog neispunjenja obveze priopćavanja mjera za prenošenje Direktive 2012/34/EU;
            
         
               —
            
            
               naložiti Velikom Vojvodstvu Luksemburg snošenje troškova.
            
         
      Tužbeni razlozi i glavni argumenti
   
   Rok za prenošenje direktive istekao je 16. lipnja 2015.
   Iz raznih odgovora Velikog Vojvodstva Luksemburg, među ostalim iz odgovora na obrazloženo mišljenje, proizlazi da više od godine dana nakon isteka roka za prenošenje određenog u direktivi, Veliko Vojvodstvo Luksemburg nije donijelo zahtijevane mjere.
   Određivanje sankcije na temelju članka 260. stavka 3. UFEU-a temelji se na trima kriterijima koji se primjenjuju u okviru članka 260. stavka 2. UFEU-a, to jest na težini povrede, njezinu trajanju i nužnosti osiguravanja odvraćajućeg učinka sankcije kako bi se izbjeglo ponavljanje povrede.